ભારતનાં આર્થિક વિકાસમાં સેવાક્ષેત્રનો ખુબજ મોટો ફાળો છે.આપણો દેશ આમતો ખેતી પ્રધાન દેશ છે પરંતુ ખેતીક્ષેત્રે નબળાં વિકસની ખામીને સેવાક્ષેત્રનાં વિકાસે ઢાંકી દીધી એમ કહી શકાય.ખેતીક્ષેત્રનો ફાળો દેશનાં કુલ ઘરેલું ઉત્પાદન માં ૨૬.૨% થી ઘટીને ૨૧.૨% થયો છે.ભારતનાં મોટા ભાગ નાં લોકોની રોજીરોટી સીધી કે આડકતરી રીતે ખેતી સાથે સંકળાયેલી છે ત્યારે આ બાબત ચિંતાનો વિષય છે.ફક્ત ખેતી ઉપરજ નભતાં વધાંરાનાં ખેત મજુરોને અર્થતંત્રના બીજા ક્ષેત્રોમાં સમાવી લેવા ખુબજ જરુરી બને છે.તંત્ર પણ હવે ખેતી પ્રત્યે ખુબજ સજાગ બન્યું છે જે અત્યંત આવશ્યક હતું.ખેત આધારીત ઉધોગોને પ્રોત્સાહન,ઓછાં વ્યાજે ખેતીવિષયક ધિરાણ,ખેતીમાં આધુનીક્તા લાવવા માટે સરકારી મદદ,ગ્રામિણ ક્ષેત્રે માળખાકીય સવલતોનો વધારો,સિંચાઈની સવલત,ખેતીને લગતા કાયદાઓમાં સુધારાઓ,ખેતીવિષયક સંશોધનો વગેરે પ્રોત્સાહક પગલાંઓ થી આવતાં વષો માં ભારતનાં કુલ ઘરેલું ઉત્પાદનમાં ખેતીક્ષેત્રનો ફાળો વધારે હશે.